Diari Oficial de la Generalitat Valenciana


Sumari del DOGV 5304, del 17-07-2006 (2006/8466)

RESOLUCIÓ de 7 de juliol de 2006, de la Direcció General d'Administració Autonòmica, per la qual es convoca concurs general de trasllats núm. 63/06-L, per a la provisió de llocs de treball de naturalesa laboral, grups C i C/D, amb mobilitat horitzontal.
-------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5304

Data del DOGV
:   17-07-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/8466


Data del document
:   07-07-2006

Organisme emissor
:   Conselleria de Justícia, Interior i Administracions Públiques

Tipus de document
:   Resolució

Anàlisi jurídica

 Descriptors 

:   * professió administrativa
    * concurs administratiu
    * administració regional

RESOLUCIÓ de 7 de juliol de 2006, de la Direcció General d'Administració Autonòmica, per la qual es convoca concurs general de trasllats núm. 63/06-L, per a la provisió de llocs de treball de naturalesa laboral, grups C i C/D, amb mobilitat horitzontal. [2006/8466]  
Atés que en les relacions de llocs de treball de l'administració del Govern Valencià actualment vigents, aprovades per resolució d'esta Direcció General de 9 de juny de 2006 (DOGV núm. 5.281, de 16 de juny de 2006), apareixen llocs de treball corresponents als grups de titulació C i C/D, de diverses categories, de naturalesa laboral, la provisió del qual s'ha d'efectuar mitjançant concurs, d'acord amb el que disposa la Llei de la Funció Pública Valenciana, el Reglament de Selecció de Personal, Provisió de Llocs de Treball i Carrera Administrativa del Personal comprés en l'àmbit d'aplicació de l'esmentada Llei, aprovat per Decret núm. 33/1999, de 9 de març, del Govern Valencià (DOGV núm. 3477, de 20 d'abril), el II Conveni Col·lectiu del Personal Laboral al servici de l'administració Autonòmica Valenciana i l'Acord de la CIVE de 26 d'abril de 2005, publicat per Resolució de 4 de maig de 2005, de la Direcció General de Treball i Salut Laboral (DOGV núm. 5.012, de 24 de maig de 2005).  
A fi de possibilitar l'obtenció d'un lloc de treball corresponent a una altra categoria professional, amb destí definitiu i per mitjà de concurs, a través de la denominada .mobilitat horitzontal. prevista en l'article 8 del mencionat II Conveni Col·lectiu, vista la Sentència núm. 3/2004, de 26 de gener del 2004, de la Sala Social del Tribunal Superior de Justícia de la Comunitat Valenciana, recaiguda en el procés núm. 24 de 2003 i com a continuació a l'execució de dita resolució judicial.  
Vista l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball.  
En virtut d'això, havent-se procedit a la negociació en la CIVE, esta Direcció General, fent ús de les competències que li atribuïx l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Justícia, Interior i Administracions Públiques, resol  
Convocar concurs de mèrits per a la provisió dels llocs de treball que es relacionen en l'annex I de la present resolució, d'acord amb les següents bases  
Primera. Participants.  
A) Amb caràcter voluntari. Podrà participar en este concurs el personal contractat laboral fix al servici de l'administració del Govern Valencià que ocupe llocs de treball corresponents a les categories professionals compreses en el grup C de titulació.  
Així mateix, a més del personal citat en el paràgraf anterior, podrà participar en la sol·licitud dels llocs 2.936 i 3.087, director menjador social de la Conselleria de Benestar Social, el personal contractat laboral fix al servici de la mateixa Administració que ocupe llocs de treball corresponents a les categories professionals compreses en el grup D de titulació.  
El personal en excedència voluntària per interés particular, haurà d'haver romàs un mínim de dos anys en esta situació, en la data d'acabament del termini de presentació d'instàncies.  
B) Amb caràcter forçós. Estan obligats a participar en este concurs:  
1) El personal contractat laboral fix, excedent forçós, que no tinga reserva de lloc.  
2) El personal contractat laboral fix que estiga en servici actiu amb destí provisional adscrit als llocs convocats. En el cas que este personal no obtinga cap lloc en la present convocatòria, quedarà sense destí i a disposició de la Sotssecretaria de la Conselleria en què prestava servicis.  
El personal a què fa referència este apartat B) que no participe en el concurs que per la present es convoca, serà declarat excedent voluntari.  
Segona. Presentació de sol·licituds.  
Les sol·licituds, que es facilitaran en les oficines públiques que es relacionen en l'annex I, es presentaran en el termini de 15 dies hàbils comptats des de l'endemà de la publicació d'esta convocatòria en el Diari Oficial de la Generalitat, en el registre general de la Conselleria de Justícia, Interior i Administracions Públiques, en els corresponents registres dels servicis centrals i territorials de les distintes conselleries o en les oficines públiques a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Per tractar-se d'un document que serà objecte posterior de tractament informatitzat, i a fi d'evitar qualsevol error invalidant, en l'ompliment de la sol·licitud de participació haurà d'observar-se amb el degut rigor les instruccions que figuren al dors. Sense perjuí de l'anterior, en esta convocatòria concreta, en l'apartat de la sol·licitud de participació relatiu a la convocatòria, s'indicarà .Mobilitat horitzontal. en la casella referida a la denominació o categoria.  
Tot el personal que participe en el concurs presentarà, a més, els documents originals o fotocòpies degudament compulsades que acrediten la seua antiguitat, titulació o titulacions, llocs de treball exercits, cursos de formació i perfeccionament superats, coneixement del valencià, coneixement d'idiomes comunitaris, i de qualsevol altre mèrit que estimen oportú al·legar. Si els mèrits al·legats constaren amb antelació en el Registre de Personal de la Direcció General d'Administració Autonòmica, serà suficient citar-los en la sol·licitud, sense necessitat d'aportar la corresponent documentació acreditativa.  
Així mateix, dins del termini de presentació d'instàncies de participació, els sol·licitants dels llocs de treball de la Conselleria de Benestar Social, núms. 2.936 i 3.087, amb la denominació director menjador social, hauran d'adjuntar, amb caràcter preceptiu, una memòria el contingut de la qual haurà d'adaptar-se al que disposa l'article 6, apartat D, de l'Orde de 20 de gener de 2000, del conseller de Justícia i Administracions Públiques, per la que s'aproven els barems generals d'aplicació als concursos de mèrits, i a allò que s'indica en la base quarta d'esta convocatòria. La no presentació de la memòria en el termini indicat, suposarà l'exclusió del participant en el concurs.  
Tercera. Llocs de treball que poden sol·licitar-se.  
A) El personal participant amb caràcter voluntari podrà sol·licitar, per orde de preferència, els llocs de treball relacionats en l'annex I de la present convocatòria per als quals complisca els requisits exigits.  
B) El personal participant amb caràcter forçós, citat en la base primera apartat B, subapartat 1, haurà de sol·licitar, per orde de preferència, tots els llocs de treball relacionats en l'annex I de la present convocatòria, per als quals complisca els requisits exigits.  
C) El personal participant amb caràcter forçós citat en la base primera apartat B, subapartat 2, haurà de sol·licitar, com a mínim, el lloc de treball que ocupa.  
Quarta. Barem de mèrits.  
De conformitat amb l'Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, la valoració dels mèrits dels concursants, es realitzarà d'acord amb el barem següent:  
A) Antiguitat: serà valorada a raó de 0,05 punts per cada mes complet de servicis en actiu en les distintes Administracions Públiques, fins a un màxim de 9 punts. A estos efectes també es computaran els servicis reconeguts a l'empara del que disposa la Llei 70/1978, de 26 de desembre, de reconeixement dels servicis previs en l'administració Pública.  
B) Formació:  
1) Titulació acadèmica: qualsevol titulació acadèmica d'igual o superior nivell a l'exigit per a pertànyer al respectiu grup de titulació, excloent la que va servir per a això: 1,5 punts, amb un màxim de 3 punts. A estos efectes es puntuarà el nivell més alt de titulació acreditada, entenent inclòs en ell aquelles altres titulacions necessàries per a la seua obtenció.  
En el cas que el lloc es trobe adscrit a dos grups de titulació, es considerarà com exigida la titulació corresponent al grup superior.  
2) Cursos de formació i perfeccionament: es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat i que hagen sigut convocats o homologats per qualsevol centre o organisme oficial de formació d'empleats públics, fins a un màxim de 3 punts i d'acord amb l'escala següent:  
a) De 100 o més hores: 2,00 punts  
b) De 75 o més hores: 1,50 punts  
c) De 50 o més hores: 1,00 punts  
d) De 25 o més hores: 0,50 punts  
e) De 15 o més hores: 0,20 punts  
En cap cas no es puntuarà en el present subapartat ni en l'anterior els cursos de valencià i d'idiomes ni els cursos pertanyents a una carrera universitària, cursos de doctorat i els dels diferents instituts de les universitats quan formen part del pla d'estudis del Centre, ni els cursos derivats de processos selectius, promoció interna, plans d'ocupació i adaptació del règim jurídic a la naturalesa dels llocs que s'ocupen.  
Així mateix i, en el supòsit de cursos impartits, estos es valoraran per una única vegada, no sent susceptibles de ser valorades successives edicions d'un mateix curs.  
3) Valencià: el coneixement del valencià es valorarà fins a un màxim de 3 punts prèvia acreditació d'estar en possessió del corresponent certificat expedit o homologat per la Junta Qualificadora de Coneixements del Valencià d'acord amb l'escala següent:  
a) Coneixement oral: 0,75 punts.  
b) Grau elemental: 1 punt.  
c) Grau mitjà: 2 punts.  
d) Grau superior: 3 punts.  
La valoració del coneixement del valencià s'efectuarà puntuant exclusivament el nivell més alt obtingut, i sempre que no constituïsca un requisit del lloc degudament establit en la convocatòria, valorant-se exclusivament en este últim cas la disposició de nivells .entesos com a cursos complets superats. superiors a l'exigit, a raó d'1 punt per nivell.  
4) Idiomes comunitaris. Fins a un màxim de 2 punts, a raó de 0,40 punts per curs o la seua equivalència si es tracta de cicles d'escola oficial d'idiomes, així com 0,40 punts per cada 12 crèdits d'idioma comunitari, corresponents a títol oficial expedit per la universitat, de llicenciatura en les distintes filologies, o de mestre: especialitat de llengua estrangera, sempre que no haja sigut objecte de valoració per l'apartat de Formació.  
La puntuació màxima possible a obtindre en el present apartat B serà, en conseqüència, d'11 punts.  
C) Mèrits específics: l'experiència en l'exercici de llocs de la mateixa categoria professional del posat al que es concursa, a raó de 0,20 punts per mes complet de servicis fins a un màxim de 3 punts. L'experiència es valorarà a partir del moment d'adquirir la condició de personal fix en algun lloc de la Generalitat.  
D) Entrevista: per als sol·licitants dels llocs de treball núms. 2.936 i 3.087, director menjador social de la Conselleria de Benestar Social:  
L'entrevista tindrà caràcter preceptiu i la no presència del participant suposarà la seua exclusió de la convocatòria. El resultat d'esta versarà sobre el contingut d'una memòria elaborada d'acord amb allò que s'ha indicat en l'article 6 apartat D) de l'Orde de 20 de gener de 2000, per la que s'aproven els barems generals d'aplicació als concursos de mèrits, i l'extensió màxima dels quals no podrà excedir 15 folis.   
Les funcions assignades a cada lloc de treball d'acord amb la seua classificació, són les enumerades en l'annex I d'esta convocatòria.  
La puntuació màxima per este apartat serà de 3 punts.  
En conseqüència, la puntuació màxima possible a obtindre per tots els apartats serà de 26 punts per als llocs 2.936 i 3.087 i de 23 punts per a la resta de llocs convocats.  
Cinquena. Puntuació mínima.  
Per a l'adjudicació de les vacants caldrà que les persones aspirants aconseguixen la puntuació mínima de 2,50 punts per als llocs 2.936 i 3.087 i de 2 punts per a la resta de llocs.  
Sisena. Valoració dels mèrits.  
Únicament es tindran en compte els mèrits al·legats, obtinguts i acreditats abans de finalitzar el termini de presentació de sol·licituds per a participar en este concurs.   
Els mèrits es valoraran per una Comissió de Valoració composta pels membres següents:  
Titulars:  
Presidenta:  
Isabel Cortés Parra, cap de Servici de Règim Jurídic i Relacions Sindicals, de la Conselleria de Justícia, Interior i Administracions Públiques.   
Vocals:  
María Mercedes Serra Oltra, administrativa, de la Conselleria de Justícia, Interior i Administracions Públiques.  
Manuel Gutiérrez Álvarez, director hostatgeria, de la Conselleria de Benestar Social.  
Pilar Cardona Prósper, tècnica de Funció Pública, de la Conselleria de Justícia, Interior i Administracions Públiques.  
Un representant del sindicat CC.OO.  
Un representant del sindicat UGT.  
Vocal-secretari:  
Christian Sliker García, tècnic de Funció Pública, de la Conselleria de Justícia, Interior i Administracions Públiques.  
Suplents:  
Presidenta:  
María López Laso, cap Secció Relacions Sindicals, de la Conselleria de Justícia, Interior i Administracions Públiques.  
Vocals:  
Josep Maria Alba Gil, tècnic de Funció Pública, de la Conselleria de Justícia, Interior i Administracions Públiques.  
José Magraner Ramón, encarregat magatzem, de la Conselleria de Benestar Social.  
Luis Blasco Chirivella, tècnic de Funció Pública, de la Conselleria de Justícia, Interior i Administracions Públiques.  
Un representant del sindicat CC.OO.  
Un representant del sindicat UGT.  
Vocal-secretària:  
Maribel Aleixandre Navarro, cap de Negociat de Convocatòries de Provisió de Llocs, de la Conselleria de Justícia, Interior i Administracions Públiques.  
La Comissió de Valoració podrà sol·licitar de la Direcció General d'Administració Autonòmica la designació d'experts que, en qualitat d'assessors, actuaran amb veu però sense vot.  
El funcionament de la Comissió de Valoració s'ajustarà al que preveu el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana, aprovat per Decret núm. 33/1999, de 9 de març, del Govern Valencià (DOGV núm. 3.477, de 20 d'abril) i al que establix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú per als òrgans col·legiats.  
Setena. Adjudicació de destins.  
L'adjudicació de destins es farà segons l'orde de la puntuació que s'haguera obtingut per aplicació del barem assenyalat en la base quarta d'esta convocatòria, sense perjuí del que disposa l'article 8. A. 1, del vigent Conveni Col·lectiu del Personal Laboral de la Generalitat Valenciana.  
Conforme a allò que s'ha previst amb caràcter general per a la provisió de llocs de treball en l'apartat A) de l'esmentat article 8 del Conveni Col·lectiu, i en el que resulta d'aplicació a la present convocatòria de cobertura interna, la provisió es realitzarà en la forma següent:  
a) El personal excedent forçós del mateix subgrup tindrà dret preferent a l'adjudicació de lloc, amb independència del que establix l'apartat següent.  
b) Els llocs s'adjudicaran per orde de puntuació per aplicació del barem previst en la base quarta, amb el següent orde de prelació en el cas d'empat en la puntuació per aplicació del mencionat barem:  
1r. Concurs de personal fix en actiu de la mateixa categoria.  
2n. Mobilitat horitzontal de personal fix en actiu del mateix subgrup.  
3r. Reingrés d'excedents voluntaris de la mateixa categoria.  
4t. Mobilitat horitzontal de personal laboral fix d'altres subgrups del mateix grup de titulació.  
Per a determinar l'orde de prelació entre els subgrups i entre les distintes categories d'un mateix subgrup, caldrà ajustar-se a l'orde en què vénen relacionats en el Conveni Col·lectiu vigent i en l'Acord de la CIVE, de 26 d'abril de 2005, sobre actualització de subgrups i categories professionals.  
Si persistix l'empat s'adjudicarà la plaça al concursant que haja obtingut major puntuació en l'apartat de formació; si la dita puntuació fora també igual, es considerarà l'obtinguda en antiguitat, i posteriorment els mèrits específics. De persistir l'empat, s'adjudicarà per sorteig informàtic.  
La Comissió de Valoració, immediatament abans de redactar la proposta de resolució, posarà de manifest a les persones interessades les puntuacions assignades en les distintes fases de valoració del concurs, així com els llocs adjudicats, per mitjà de la seua publicació en el tauler d'anuncis dels servicis centrals de la Conselleria de Justícia, Interior i Administracions Públiques en el carrer Miquelet núm. 5, de València, i en els taulers d'anuncis de les direccions territorials de la dita Conselleria a Alacant (Rambla Méndez Núñez núm. 41) i a Castelló (C/ Major núm. 78).  
En l'anunci corresponent es concedirà un termini de 10 dies hàbils, a comptar de l'endemà al de la seua exposició, perquè les persones interessades puguen al·legar i si és el cas, justificar el que estimen pertinent davant de la Comissió de Valoració.  
Així mateix, i a efectes merament informatius, s'inserirà en la pàgina Web d'esta Direcció General: http://www.cjap.gva.es/ (apartat Centres Directius: Direcció General d'Administració Autonòmica/Enllaços/Provisió de Llocs).  
Una vegada redactada per la Comissió de Valoració la proposta de resolució, amb les al·legacions i justificacions presentades, tant si hagueren sigut estimades com desestimades, serà elevada a la Direcció General d'Administració Autonòmica per a la seua publicació en el DOGV, la qual servirà de notificació a les persones interessades..   
Vuitena. Resolució del concurs.  
El present concurs serà resolt per la Direcció General d'Administració Autonòmica de la Conselleria de Justícia, Interior i Administracions Públiques en un termini no superior a sis mesos, comptats des de l'endemà a la data de finalització del termini de presentació d'instàncies.  
Novena. Desistiment, renúncia i sol·licitud condicionada.  
1) Desistiment: els concursants voluntaris podran desistir de la seua petició dins del termini de presentació d'instàncies. Transcorregut el termini indicat, no s'acceptarà cap desistiment, per la qual cosa les persones participants en el concurs queden vinculades a les seues sol·licituds i al resultat del concurs; sense perjuí del que s'indica en l'apartat 3 d'esta mateixa base.  
2) Renúncia: no produirà cap efecte la renúncia del destí adjudicat en este concurs, llevat que amb anterioritat a la finalització del termini possessori, excloses les pròrrogues que eventualment s'acorden, les persones interessades obtingueren un altre destí per resolució d'una altra convocatòria concurrent, tant de concurs com de lliure designació i, en este cas, podran optar per un dels destins adjudicats, per mitjà d'un escrit dirigit a la Direcció General d'Administració Autonòmica, dins del termini possessori, entenent que renúncia a la resta de llocs adjudicats, per als quals es designarà el següent candidat per orde de puntuació.  
A l'efecte, s'entén per convocatòries concurrents les que en la data de finalització del termini de presentació d'instàncies d'alguna d'elles, no s'haguera publicat la resolució d'una altra.  
3) Sol·licitud condicionada: d'acord amb el que preveu l'article 23.3) del Reglament de Selecció, Provisió de Llocs de Treball i Carrera Administrativa, aprovat per Decret 33/1999, de 9 de març, del Govern Valencià, per raons de convivència, que haurà de quedar acreditada en les actuacions, els qui participen en el concurs podran condicionar les seues respectives peticions de vacants per a determinat municipi, al fet que també obtinguen destí en este concurs i en el mateix municipi, els concursants amb els que convisquen. En el supòsit d'unions de fet, la convivència haurà d'acreditar-se mitjançant certificat de la inscripció en el Registre d'Unions de Fet de la Comunitat Valenciana o en qualsevol altre Registre Oficial d'Unions de Fet.  
La sol·licitud condicionada d'un o més llocs ha de formular-se necessàriament de mode exprés, en la instància de participació en el concurs, amb identificació de la persona i municipi de destí a què es condiciona la sol·licitud. Quan els sol·licitants no puguen obtindre destí en el mateix municipi a què hagen condicionat la seua petició, se'ls tindrà per desistits d'esta, sense perjuí del que procedisca respecte d'altres peticions de destí que hagen pogut formular.  
Deu. Cessament i presa de possessió.  
En la resolució del concurs s'indicarà allò que corresponga en relació amb els cessament i preses de possessió de llocs de treball que hagen de formalitzar-se com a conseqüència d'aquell.   
Onze. Curs d'adaptació.  
El personal que amb motiu de la resolució del concurs convocat obtinga un destí corresponent a categoria professional diferent de la de la seua procedència, haurà de superar un curs d'adaptació el contingut del qual, atenent a l'especialització dels llocs de treball a proveir, es determinarà per la Direcció General d'Administració Autonòmica.  
En la convocatòria del curs d'adaptació podrà establir-se l'exempció de superar part o la totalitat de les matèries incloses a les persones participants que ja hagueren acreditat el seu coneixement per mitjà de la superació de proves selectives convocades per la Direcció General d'Administració Autonòmica.  
Dotze. Normativa supletòria.  
En tot allò no previst concretament en la present convocatòria caldrà ajustar-se a allò que s'ha previngut en la mencionada Orde de 20 de gener de 2000, del conseller de Justícia i Administracions Públiques, per la qual s'aproven els barems generals d'aplicació als concursos de mèrits per a la provisió de llocs de treball, en el Reglament de Selecció, Provisió de Llocs de Treball i Carrera Administrativa del Personal comprés en l'àmbit d'aplicació de la Llei de la Funció Pública Valenciana i al que disposa el II Conveni Col·lectiu del Personal Laboral al servici de l'administració autonòmica.  
Tretzena. Recursos.  
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà al de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat contenciós administratiu de la ciutat de València, en el termini de dos mesos a comptar de l'endemà al de la publicació de la present resolució.  
Els recursos contenciós administratius que s'interposen contra esta convocatòria i successius actes del procés de provisió seran anunciats en el Diari Oficial de la Generalitat Valenciana a l'efecte de citació dels possibles interessats.  
València, 7 de juliol de 2006.. El director general d'Administració Autonòmica: Miguel Antonio Crespo Marzal.  
ANNEX II  
(Oficines Públiques)  
ALACANT  
Direcció Territorial de la Conselleria de Justícia, Interior i Administracions Públiques.  
Rambla Méndez Núñez, 41 (Torre Generalitat)  
03750 ALACANT  
Telèfon 043069424  
FAX 894583602  
Telèfon PROP 012  
(727625422 per a telefonades des de fora de la Comunitat Valenciana)  
CASTELLÓ  
Direcció Territorial de la Conselleria de Justícia, Interior i Administracions Públiques.  
C/ Major, 78  
12656 CASTELLÓ  
Telèfon 715081256  
FAX 067867036  
Telèfon PROP 012  
(141763194 per a telefonades des de fora de la Comunitat Valenciana)  
VALÈNCIA  
Conselleria de Justícia, Interior i Administracions Públiques.  
Oficina PROP  
C/ Historiador Chabàs, 2  
46514 VALÈNCIA  
Telèfon PROP 012  
(697652317 per a telefonades des de fora de la Comunitat Valenciana)